‘Boekklub’ keer terug kassie toeArmand Aucamp (Foto: Jenni Elizabeth) Die verfilming van die gewilde kykNET-reeks, Boekklub II, het vandeesweek afgeskop. In die tweede seisoen wroeg Tom (Armand Aucamp) met die besluit of hy terug moet terugkeer na die Moederstad en of hy in Merweville gaan bly. Boekklub II word in die volgende drie maande tussen Stellenbosch, Kaapstad en Merweville geskiet deur Moebius films, wat ook vir die trefferreeks Die Boland Moorde I & II verantwoordelik is. Twee troues, een geboorte en ŉ begrafnis is onder meer van die intriges wat deel van Die Boekklub II sal vorm. Premium kykNET-kykers sal moet wag tot Julie 2017 om te sien watter nuwe wendings en avonture vir die lede van die Boekklub in Merweville wag. Vir diegene wat die eerste reeks gemis het, word Die Boekklub vanaf April op kykNET & Kie (DStv-kanaal 145) uitgesaai. Vir meer inligting, besoek kykNET se webwerf.